גן התענוגות

גן התענוגות (בלטינית: Hortus deliciarum) הוא שמה של אנציקלופדיה מאוירת, שנכתבה בין השנים 1159–1189 במנזר הוהנבורג (בהרי הווז' שבאלזס) כספר לימוד מוסר לנזירות. האנציקלופדיה הייתה יוזמה של אם המנזר, הראד מלנדסברג שגם ערכה אותה וכללה בספר פואמות והמנונות פרי עטה. זוהי האנציקלופדיה הראשונה שידוע בוודאות שנערכה על ידי אשה. היצירה המקורית, שכללה 648 עמודים, נכתבה כמעט כולה בלטינית, עם כ-1,200 משפטי הסבר בגרמנית ו-336 איורים. כתב היד המקורי אבד בשריפה בשנת 1870, אולם הועתק רוב הספר ב-1818. העתק הספר הודפס וראה אור בין השנים 1879–1899.

בשנת 1159 יזמה הראד העלאה על הכתב של אוסף מרוכז ומאוייר של כל הידע התאולוגיה, מדעי, ספרותי, הגותי והיסטורי שהגיע לידיה, במטרה להפוך אותו לספר לימוד מוסר עבור חניכות מוסדות החינוך של המנזר. העבודה הושלמה, יחד עם צוות נזירות, לאחר כשלושים שנה, ב-1185. התמה המרכזית בספר היא התמודדות המידות הטובות מול יצר הרע, השטן והמידות הרעות.

למעלה מ-600 שנים נשמר כתב היד במנזר. בעת המהפכה הצרפתית הועבר כתב היד לספריית שטרסבורג. שם, בשנת 1818, תועד הספר והועתק חלק ניכר ממנו
ביוזמת המו"ל יוהאן פרידריך קוטה . בשנת 1870, הופצצה העיר שטרסבורג במהלך מלחמת פרוסיה-צרפת, הספרייה בה נשמר כתב היד נשרפה וכתב היד המקורי אבד.

קישורים חיצוניים 

 איורים מהספר
 קטעים מהספר "גן התענוגות"

ערכים שבהם תבנית בריטניקה אינה מתאימה
אנציקלופדיות
ספרי המאה ה-12
כתבי יד מאוירים